Ακίνδυνος (όνομα)

Ακίνδυνος (γενική: Ακινδύνου και Ακίνδυνου), ελληνικό αντρικό κύριο όνομα (βαφτιστικό όνομα).

 Ετυμολογία του ονόματος 
Μεταγενέστερο βαφτιστικό, από το αρχαιοελληνικό επίθετο ἀκίνδυνος «ακίνδυνος, ασφαλής».«ἀκίνδυνος», H. G. Liddell & R. Scott, Επιτομή του Μεγάλου Λεξικού της Αρχαίας Ελληνικής Γλώσσας.

 Διάδοση του ονόματος 
Ιδιαίτερα σπάνιο σήμερα βαφτιστικό στον ελληνικό χώρο. 
Στα συναξάρια της εκκλησίας εμφανίζονται τρεις διαφορετικοί μάρτυρες με το όνομα αυτό, με σημαντικότερο τον Ακίνδυνο, ο οποίος μαζί με άλλους τέσσερις, τον Πηγάσιο, τον Ανεμπόδιστο, τον Ελπιδοφόρο και τον Αφθόνιο, μαρτύρησαν στην Περσία το 330 μ.Χ. επί βασιλείας Σαβωρίου. Το μαρτύριο των αγίων Ακίνδυνων, όπως καλούνται από το λαό οι πέντε μάρτυρες, έγραψε ο Mεταφραστής και απόκειται στη μονή των Iβήρων κ.α.Αγίου Νικοδήμου Αγιορείτου Συναξαριστής των δώδεκα μηνών του ενιαυτού, Εκδόσεις Δόμος, Αθήνα 2005.

Το όνομα σώζεται νωρίτερα (2ο αι.) σε ένα επίγραμμα του Λουκιανού:

Ενώ, σύμφωνα με το Athenian Onomasticon, το όνομα Ἀκίνδυνος εμφανίζεται στο Inscriptiones Graecae, τμ. IΙ (Βερολίνο, 1913-), να το φέρουν 4 Αθηναίοι (3ος–5ος αι.).Athenian Onomasticon.

 Ονομαστική εορτή 
Στις 2 Νοεμβρίου, ημέρα κατά την οποία η Ορθόδοξη και η Καθολική Εκκλησία τιμούν τη μνήμη του αγίου Ακινδύνου (μαζί με τη μνήμη των μαρτύρων Πηγασίου, Αφθονίου, Ελπιδηφόρου και Ανεμποδίστου).Αγίου Νικοδήμου Αγιορείτου, ό.π.Santi Acindino (Acendino), Pegasio, Aftonio, Elpidiforo, Anempodisto e compagni Martiri in Persia, Santi e Beati.

 Τύποι και υποκοριστικά του ονόματος 
Άκης, σύντομος και υποκοριστικός τύπος.

 Θηλυκός τύπος του ονόματος 
Ακινδύνα· Ντίνα, σύντομος και υποκοριστικός τύπος.

 Το όνομα σε άλλες γλώσσες 
ιταλικά: Acindino.«Acindino», «Acindynus», «Acindyne» , Aquilino Bonavilla, Marco Aurelio Marchi, Dizionario etimologico di tutti i vocaboli usati nelle scienze, arti e mestieri che traggono origine dal greco , Μιλάνο 1819, τμ. #1, σ. 30.

 Άγιοι με το όνομα Ακίνδυνος 
 Ακίνδυνος, μάρτυς, η Ορθόδοξη Εκκλησία τιμά τη μνήμη του (μαζί με τη μνήμη των μαρτύρων Βίκτορος, Ζωτικού, Ζήνωνος, Καισαρίου, Σεβηριανού, Χριστοφόρου, Θεωνά και Αντωνίνου) στις 20 Απριλίου.Αγίου Νικοδήμου Αγιορείτου, ό.π.
 Ακίνδυνος, μάρτυς, η Ορθόδοξη Εκκλησία τιμά τη μνήμη του (μαζί με τη μνήμη των μαρτύρων Αγαθονίκου, Ζωτικού, Ζήνωνος, Θεοπρεπίου και Σεβηριανού) στις 22 Αυγούστου.Αγίου Νικοδήμου Αγιορείτου, ό.π.
 Ακίνδυνος, μάρτυς, η Ορθόδοξη και η Καθολική Εκκλησία τιμούν τη μνήμη του (μαζί με τη μνήμη των μαρτύρων Πηγασίου, Αφθονίου, Ελπιδηφόρου και Ανεμποδίστου) στις 2 Νοεμβρίου.Santi Acindino (Acendino), κτλ. ό.π.

 Πρόσωπα με το όνομα Ακίνδυνος 

 Πρόσωπα από την Ιστορία 
 Σεπτίμιος Ακίνδυνος (Septimius Acindynus) Ρωμαίος ύπατος (λατινικά: consul) μαζί με τον Βαλέριο Πρόκολο (Valerius Proculus) (4ος αι.).
 Ακίνδυνος, Βυζαντινός ηγεμόνας στη Χαρράν της Μεσοποταμίας την εποχή του αυτοκράτορα Μαυρικίου (6ος αι.).«A pagan governor of Harran» , The Melammu Project .
 Γρηγόριος Ακίνδυνος (14 αι.), Βυζαντινός μοναχός και θεολόγος, αντίπαλος του Γρηγορίου Παλαμά.

 Πρόσωπα από τη σημερινή εποχή 
 Ακίνδυνος Γκίκας, ηθοποιός του θεάτρου.Ακίνδυνος Γκίκας , προσωπικός ιστότοπος. (ανάκτηση: 7.x.2015)

Παραπομπές

Κατηγορία:Ανδρικά ελληνικά ονόματα
Κατηγορία:Αγιωνύμια
Κατηγορία:Μεταγενέστερα ονόματα